钦定古今图书集成/明伦汇编/闺媛典/第288卷 > 皇清二十一 > 严廷训妻黄氏〈妇林氏附〉
## 钦定古今图书集成/明伦汇编/闺媛典/第288卷 > 皇清二十一 > 严廷训妻黄氏〈妇林氏附〉

按《仙游县志》：“黄氏，严廷训妻。训亡，氏年二十五，子维珠四岁，维瑛遗腹三日生。家贫，勤纺绩，奉二亲，鞠二子，人罕得见其面，笑未尝见。齿三十有五年，维珠既受室，随伯父官襄阳，为襄阳诸生。归值氏没，哀毁成病。维珠子昌构年十一，与其姊刲股以奉父，数月珠亡。妇林氏年少苦节，历三十载，一如其姑。昌构登庚《子贤书》。”